Oltyán Márk

**TENGERALATTJÁRÓ**

egyfelvonásos

NIMRÓD

IVÁN

LIZA

LITERA

ELSŐ MAGYAR KARANTÉNSZÍNHÁZ

DRÁMAPÁLYÁZAT

2020

Első jelenet

Ebben a jelenetben ismerjük meg rövid előadásunk 3 szereplőjét.

A három szereplő a nézőkkel háttal áll. Mikor a hang éppen őket mutatja be akkor előre jönnek egyenként.

HANG (lelkes mfelkonferáló hangon)Liza. 18 éves. A tökéletes lány. Minden 12 éves példaképe. Az élete hibátlan és problémamentes. Szüleivel minden nyáron elmennek egy Európai kirándulásra, mert a kultúra az fontos. És persze valamelyik egzotikus helyre a világból, mert a kultúránál is fontosabb ha a tag location-nél menő helyeket lehet megjelölni. Még egy fontos dolog Lizáról, hogy egy évig az államokban tanult és minden álma hogy színésznő legyen a Broadway-en, mert az ... szuper. Pasija nem igen volt, elmondása szerint igen válogatós, és neki a tökéletes kell nem éri be idézem'fiukákkal'. Na ennyit Lizáról. Következzen Zac Efron, khm bocsának néha összekeverem, szóval Nimród. 17. 1.89, kosárlabdázik, barátnője több volt mint csillag az égen, de még annál is több hookupja. Nimród 5 éves kora óta zongorázik, igazából mindenki szereti őt. Apjával nagyon jó a viszonya, anyjával kevésbé, elmondása szerint anyja túl konzervatív. Tanulásával soha nem volt gond. Nincs is mit rajta ragozni, egyszerűen tökéletes ember. Harmadik emberünk Iván...ő csak, nem különösen nyílt ember, látszatra inkább egy senki, aki tanul, de szerencsétlennek még az se nagyon jön össze. Lizával és Nimróddal van csak jóban, amit sokan nagyon furcsának tartanak. Családja semmi extra, szülei egyszerű munkás emberek. Magyarországnál arrébb még sosem járt, és ott is csak egyszer. Barátnője még sosem volt, valószínüleg lányhoz egyszer került egy méternél közelebb és az is csak akkor volt amikor ajándékot kapott Lizától Karácsonyra, és Liza megölelte..... Ennyit Ivánról.

Sötét. Feljön a fény. A 3 szereplő egy asztalnál ül.

Iván egy könyvet olvas és látványosan bele van merülve. Liza sminkeli magát. Nimród ül és telefonozik.

NIMRÓD Nézzétek már ez kurvajó!

Telefonján mutat valamit Lizának, aki smikelés miatt ezt leszarja, aztán Ivánnak, aki felnéz a könyvből

IVÁN Nem hiszem, hogy viccelned kéne vele. Nem az.

NIMRÓD Ja tudom, de attól még vicces.

LIZA (szinte megában) Kretén

NIMRÓD (Lizának) Hmmm?

LIZA (Erőltetett mosoly) Semmi

IVÁN Gyorsabban terjed mint bármelyik vírus eddig a spanyol nátha óta...

NIMRÓD Na akkor mielőtt karantén lesz menjünk ki inni

LIZA Ja. Ma?

NIMRÓD Mi?

LIZA Ma?

NIMRÓD Jaa. Ja

LIZA Iván?

IVÁN (Gondolkodik) Ma nem jó. Dolgom van.

LIZA (Abbahagyja a sminkelést) Mindig dolgod van

kifelé

Iván soha nem jött ki még velünk, akkor se ha 3 an mentünk volna csak. Egyszerűen teljesen ellene volt az alkoholnak, meg igazából mindennek ami nem a jövőjét vagy a tanulását szolgálta.

NIMRÓD (kifelé) Nagyon jó haverom. Igazából szinte a legjobb barátom volt, de már nem tudom vele megbeszélni a dolgaimat. Eltávolodtunk egymástól. Valahol örülök is, hogy nemjön. Már más a baráti köröm egy ideje.

IVÁN (kifelé) Nem szeretek kimenni inni. Az ivás rossz...mondták. Mondjuk soha nem próbáltam de nem is akarom. Én jól elvagyok anélkül is. Meg mindenki nélkül is... Valójában nagyon kimentem volna velük, csak nem tudom...félek, hogyan néznének ott rám. Mit gondolnának, mit keresek én ott.

Második jelenet

Video Chat beszélgetés. A 3 szereplő a színpad elején. Aki hívásban van előre néz, aki nincs hívásban hátat fordít.

Valamelyik tudósítás bejátszása amely kimondja, hogy Romániában fokozódott a szükségállapot és teljes kijárási tilalom lép életbe. Majd megjelenik a 3 szereplő a színpad elején.

HanG Első hét

Liza hívja a többieket. Először Nimród lép be.

NIMRÓD Szia LIZA LIZA Szia. Hogy s mint?

NIMRÓD Sehogy. Te?

LIZA Ugyanúgy

Iván belép

IVÁN Sziasztok.

NIMRÓD Szia.

LIZA Szia

IVÁN Mióta vagytok hívásban?

NIMRÓD Pár másodperce.

IVÁN Akkor nem maradtam le semmiről?

LIZA Nem *(Kínos csend)* Meséljetek valamit. Mi van veletek?

NIMRÓD Netflix

LIZA Iván? Te?

IVÁN Én olvastam, meg tanultam, ennyi. Semmi érdekes.

LIZA Jaj de jó, hogy mindenki elvan. Én képzeljétek el rengeteg dolgot néztem már. Például, hogy hova menjünk a családdal nyáron. Úgy döntöttünk, hogy ha már karanténban vagyunk legalább álmodozzunk és tervezzünk. Nagy eséllyel idén a szokásos európai szar utat kihagyjuk, *(innentől lassan de fokozatosan halkul)* és ahelyet inkább elmegyünk New York ba megint. Szóval újra találkozhatok Carennel, meg mehetek Broadway előadásokat nézni. Aztán pedig még gondolkozunk de lehet, hogy...

IVÁN *(kifelé)*...És csak mondta és csak mondta, hogy hova mennek, meg, hogy milyen jó lesz neki. Első héten egész sokat beszéltünk. Vagyis inkább ők én az egészet nagyrészt csak hallgattam. Aztán második héten történt valami fura, Nimróddal sok idő után újra beszélgettünk.

*HARMADIK JELENET*

HANG Második hét

NIMRÓD ...szóval most nagy eséllyel elmarad a világbajnokság is, pedig apuval nagyon terveztünk elmenni. Épp a napokban akart jegyet venni.

LIZA Jaj, sajnálom, ez nagyon szomorú. Mindjárt jövök csak anya lehívott vacsizni.

NIMRÓD Oké *(Kínos csend)* Iván? Itt vagy még?

*Iván rövid szünet után veszi észre, hogy neki szólnak*

IVÁN Ja, hogy én, igen.

NIMRÓD Nem látok több Ivánt itt *(Kínos kuncogás, majd kínos csend)* Figyelj, beszélni szeretnék veled. Keveset beszélünk mostanában

IVÁN Umm, igen

NIMRÓD Vagyis beszéltünk, csak nem úgy mint régen. Feltehetek egy kérdést?

IVÁN Persze

NIMRÓD Haragszol rám?

IVÁN *(megkönnyebbülten)* Dehogy haragszom Nimród. Soha nem tudnék rád haragudni, csak teljesen más lettél, én meg nem változtam abba az irányba amibe te. Én ugyanaz a csendes ember maradtam aki voltam, te meg...nem. A te barátaid engem kiröhögnek, és nem akarok neked rosszat, inkább távolabb maradtam...

NIMRÓD *(közbevág)* ...hiányzol

*Rövid csend*

IVÁN Te is nekem basszus.

NIMRÓD Fogadj el tőlem egy tanácsot. Ne zárkózz el valamitol csak azért mert félsz tőle.

IVÁN Gondolkozik a hallottakon, majd bólint, ... Nimród!

NIMRÓD Igen?

IVÁN Nézz szét!

*Liza visszajön de teljesen más a kedve, nagyon le van törve, szinte sír.*

LIZA Na itt vagyok.

*(próbál mosolyogni)*

Valamiről lemaradtam?

Nimród és Iván furán néznek Lizára

NIMRÓD Minden oké Liza?

LIZA Persze

IVÁN Biztos?

LIZA Igen persze. Kicsit fáj a fejem szóval megyek. Sziasztok.

IVÁN Én is megyek, fáradt vagyok.

NIMRÓD Na oké. Akkor holnap beszélünk. Sziasztok. *(kifelé)* Sokat gondolkoztam azon amit Iván mondott, hogy nézzek szét. Nem nagyon értem, de nagyon jó volt vele ujra beszélni, remélem ő is elgondolkodik azon amit én mondtam neki. Lehet amúgy azért esett olyan jó amiket mondott, mert tényleg sok barátom van, de a karantén második hetében már senki sem írt rám. Csak ő meg Liza. Apropó Liza. Nagyon fura volt mikor visszajött. Nagyon rég nem láttam így. Mindig sugárzik a boldogságtól. Eleinte azt hittem csak kamaszlány dráma. Iván is ezt mondta, akivel az utóbbi napokban meglepően sokat beszéltem, viszont Liza egyre jobban kezdett megváltozni.

NEGYEDIK JELENET

HANG Harmadik hét.

IVÁN ...most jelenleg Olaszországban elég gáz a helyzet, de a kilátások már jobbak

NIMRÓD Igen, én is láttam, hogy múlt héthez képest a statisztikák valamivel javultak.

IVÁN Meg Indiában is sikerült megállítani a továbbterjedést

NIMRÓD Ha minden jól megy szerintem még két hét és mehetünk suliba.

IVÁN Nem gondoltam, hogy ennek egyszer örülni fogok de most tényleg jól hangzik.

NIMRÓD Liza, te itt vagy?

LIZA (flegmán) Igen, hol lennék?

NIMRÓD Jó csak egy kérdés volt

LIZA (flegmán) Az enyém meg egy válasz

IVÁN Liza! Biztos minden rendben van?

LIZA (ingerülten) Mondtam már, hogy igen. Minek kérdezitek meg folyamatosan?

IVÁN Csak mert olyan más vagy

NIMRÓD Olyan rosszkedvű.

LiZA (Liza megpróbálja terelni a témát, nyugodt hangon) Gondolom emlékeztek a kirándulásra, ... amikor voltunk Horvátországban. ... Múltkor eszemebe jutott. Most tisztán emlékszem a hosszú fehér márvány sétányra a kikötőben. Nagyon meleg volt aznap amikor ott voltunk. A csoportvezető kitalálta, hogy egy ilyen kicsi tengeralattjáróval járjuk végig a partvonalat. Marha unalmas volt az egész.

IVÁN (kifelé) Igen, de aztán elhagytuk a partot és kicsit beljebb mentünk. Nem láttunk sokkal többet de a tudat, hogy a víz már mélyebb sokkal izgalmasabbá tette az utat.

NIMRÓD (kifelé) Mikor egy kicsit még bejjebb mentünk ez a kis olcsó túristalehúzásra gyártott tengeralattjáró fontos lett. Komolyabb lett amiatt, hogy megmutatta mire képes, az, hogy el tud távolodni a parttól mindenkit meglepett.

LIZA (kifelé) Hatalmas csend volt. Éreztük a nyomást ami kívülről megpróbálja leküzdeni a tengeralattjárót, de ő nem hagyta magát, és vitt minket tovább. Bárcsak ne vitt volna.

*Liza kilép a beszélgetésből*

NIMRÓD (kifelé) A hullámok hirtelen erősödtek, ami nagyon megingatta a kis járművünket. Pánik tört ki.

IVÁN (kifelé) Liza nagyon megijedt, mire a partra értünk annyira remegett, hogy alig bírt kiszállni. De szerencséra hamar kiheverte a dolgot, és azóta se láttuk őt olyan állapotban. Talán egészen mostanáig

NIMRÓD Három napja nem posztolt semmit.

IVÁN Akkor tényleg baj van. De miért nem mondja el?

NIMRÓD Nemtudom. Nekem 15 perc mulva magyarom lesz addig meg akarok enni szóval megyek.

IVÁN Várj! Még egy kérdés. Ha akkor az a tengeralattjáró, ha hívhatjuk így, süllyedni kezdett volna, mit tettél volna?

NIMRÓD Először is megmentelek téged, mert pocsék úszó vagy, aztán pedig magamat

IVÁN (elmosolyodik) Szóval nem álltál volna nyugodtan beletörődve a sorsodba?

NIMRÓD Hülye vagy? Nem. Az ember küzdő lény, és túlélésre van ösztönözve.

IVÁN (elgondolkodva) Igaz, küzdő lény

NIMRÓD (poénkodva) Na most már mehetek enni, vagy még van kérdése Mr. Iván úr?

IVÁN (jókedvűen) Mehet enni közlegény, a viszontlátásra!

NIMRÓD (nevetve) Szia.

*Beszélgetés vége*

IVÁN (kifelé, komolyan) Úgy látom lassan mindenki újra a tengeralattjárón ül.

LIZA (kifelé, gúnyosan) Minden rendbe van? Jól vagy? Biztos minden oké? (felbaszva) Hát persze, hogy minden oké. A karantén harmadik hetére a 8500 követőmből kettőt érdekel, hogy egyáltalán élek-e. Nimródot és Ivánt. Ez mondjuk elég rosszul esik. Meg az is, hogy a barátnőim, titokban, közösen skypon beszélnek, de akkora idióták, hogy ezt lefényképezik és kirakják storyba. Nem az eszükért szeretem őket... mondjuk ha belegondolok nem szeretem őket. Soha nem is bíztam bennük. A szüleimmel ellentétben akikben mindig bíztam de két hete olyan más lett itthon a hangulat, és ez rám is hatással van. A fiuk is mindig megjegyzik mikor beszélünk, hogy más vagyok. Mindegy. A következő két hétben nagyon ritkán beszéltünk, és akkor is max tíz percet. Aztán lassan eljött a karantén vége.

*ÖTÖDIK JELENET*

HANG A Mariana árokban található a Föld legmélyebb pontja, a Challenger-mélység, ahol a tenger mélysége 11034 méter. Ötödik hét vége.

IVÁN (lelkes) Végre véget ér ez az egész rémálom és 5 hét után újra emberek közé mehetünk

NIMRÓD (rosszkedvű) Azt se gondoltam, hogy ezt egyszer tőled hallom majd.

LIZA (nagyon bánatos) Ja szuper

IVÁN (továbbra is lelkes) Holnapután találkozunk

LIZA Na jó akkor hétfőn találkozunk a suliban, sziasztok.

*Kilép*

NIMRÓD Hello

*Kilép*

IVÁN (kicsit meglepett) Hello?

*Kilép*

*HATODIK JELENET*

*Az összegzés*

*Egy hiradó hangbejátszás, amelyben a tudósító elmondja, hogy a karantén véget ért és holnaptól kezdődik az iskola.*

HANG Eljött az utolsó vasárnap. A három szereplőnk leült és végignézte az öt hetet, majd mindhárman tükörbe néztek.

LIZA A karantén elején mi voltunk a mintacsalád. Tökéletes, ház, kutya, utazások, minden szép volt. A szüleim első dolga holnap az lesz, hogy elmennek a bíróságra, hogy beadják a válókeresetet. Mindaz ami tökéletes volt most kés alatt áll, mindent ami volt ketté kell osztani, én meg döntsem el kihez akarok menni. Megpróbáljuk a buborékot szétvágni, csakhogy ha a buborékot szétvágod kipukkad. És nincs többé. Az egész életem egy rohadt buborék volt, én is. A lelkem, a testem, a lényem. S most mindez szétpukkan. A arcom amit kifelé mutattam buborék volt. Tudtam, hogy évek óta nincsenek rendben a dolgok. Mindketten dolgozhatnának otthonról, mégis éjszaka értek haza, ráadásul külön. Senki nem kérdezett semmit, én sem. Mindent megkaptam ezzel befogták a számat. Ők pedig semmit nem kérdeztek egymástól hisz mindent tudtak. Ennyit a buborékról, ennyit rólam. Ezalatt az öt hét alatt megismertem magam, egy senki lettem, de igazából mindig is az voltam, csak jól ment a smink. Jól nézett ki a buborék.

NIMRÓD Mielőtt ez az egész elkezdődött volna, én voltam A FIÚ. Az aki bárkit megkaphatott akit csak akart. Az aki több emberrel feküdt le mint bárki. Jah, nagyon menő voltam, vagyis volt, ő. Az az ember aki mindazt végigcsinálta, aki mindazt megtette. Próbálok mentegetőzni, hogy nem nem én voltam, de basszameg én voltam. Nem tudtam irányítani magam, aztán meg teljesen elvesztem. Menőnek éreztem magam, miközben nem is voltam önmagam, nem is lett volna mit érezzek, hisz nem is én voltam az. De már mindegy. Ezalatt az öt hét alatt mindent végiggondoltam, és jön, hogy összehánnyam magam ha visszagondolok mindezekre. Kilöktem az életemből azokat akik számítottak nekem. Anyám mindig visszahúzott, egy jó gyereknek nevelt, amíg apám le se szart. Aztán 14 évesen megjelent apám az életemben és hirtelen minden más lett. Mindent megengedett. Büszke volt rám a lányok miatt, a "menőségem" miatt, biztatott, "hogy jól teszed", "fiatal vagy". Mikor karantén lett apám újra eltűnt az életemből. Anyám meg azt mondta a harmadik héten. Olyan lettél mint ő. Na akkor változott meg bennem minden. És ez lettem tessék.

IVÁN Félreismertem magam. Azt hittem én az a gyerek vagyok aki kussol, akit bántanak, aki így kell éljen mert ez az élet rendje. Mikor Nimród azt mondta gondoljam végig ki vagyok, megtettem. És nagyon jót tett. Rájöttem, hogy a világ sokkal nagyobb annál mint azt megtanítják. Sokkal több minden van. Az alkohol nem méreg, és az élvezetek megtagadása nem elvem volt csak borzasztóan féltem. De most már nem érdekel. Az élet túl rövid ahhoz, hogy az ember egy kockában töltse, és majd valamikor kilépjen. Most kell kilépni a kockából, nem holnap mert ki tudja mikor jön megint egy világjárvány, és nem lesz holnap. Úgy érzem jót tett ez az 5 hét. Megtaláltam magam. Elméletben. De a gyakorlattól nagyon félek, sőt mi több rettegek. De valami azt súgja menni fog, az az önbizalomnak nevezett új barátom.

*HETEDIK JELENET*

*Újra annál a padnál vannak ahol a karantén előtt ültek*

HANG Hölgyeim és uraim, a végeredmény! Hétfő

*Iván az asztalon ül, két oldalt a padon Nimród és Liza. Hosszas szünet után Iván megszólal*

IVÁN Na, és milyen újra kint lenni?

*Senki nem válaszol*

IVÁN Nagyon furák vagytok. Minden o...

NIMRÓD ...hagyd Iván, ez ma...

*Habozik*

LIZA ...nem.

*Liza és Nimród a játéktér két oldalára mennek, Iván továbbra is a padon ül*

IVÁN Kedd?

LIZA Nem jó

IVÁN Szerda?

NIMRÓD Edzés

IVÁN Péntek?

LIZA Nem

IVÁN Szombat?

NIMRÓD Holnap

HANG Vasárnap

*Nimród és Liza újra a padon ülnek, Iván még mindig az asztalon*

IVÁN (kifelé) Hat nap után újra találkoztunk. Pocsékult telt az egész hét. Nem úgy ahogy azt elképzeltem. De velük valami baj volt, mindkettőjükkel. ... Egész vasárnap arra vártam, hogy találkozzunk, bár ne eröl...

NIMRÓD (kikelve magából) ...engedjenek ki, értik engedjenek ki. Nem tehetik ezt. Vége, fejezzék be a kísérletet

*Liza egyenes szemmel néz előre, nem érdekli Nimród kitörése.*

IVÁN Nimród? Mi..

NIMRÓD Vége a kísérletnek. Álljanak le, vége az előadásnak, a performansznak. Fények le, kamera ki, álljon már meg mindenki a kurva életbe.

IVÁN (Próbál közelíteni Nimródhoz) Barátom, mi van veled?

NIMRÓD (a felfedezés örömével) Hát nem látod ez az egész csak egy kísérlet volt.

(megkönnyebbülve)

Jó, hogy vége van.

Nimród vár

(agresszívebben)

Engedjenek ki ebből a testből, ez nem én vagyok. Vissza akarok menni két hónapot az időben, és elfelejteni ezt az egész viccet. Az akarok lenni. Az könnyebb.

(Ivánnak)

Kapd be Iván! nézzek körül? Hát tessék, körülnéztem. Örülsz? Boldog vagy, hogy így látsz?

(a közönségnek, ordít)

Kérem vissza Nimródot, kérem vissza! Hallják?

Nimród leül a földre, a közönség felé. Csend

*NYOLCADIK JELENET*

LIZA (INNENTŐL KIFELÉ) Egy sötétkék tengeralattjáróban ültünk, mindhárman. És merült. Egyre lejjebb, és lejjebb, valami felé. Egy ideig látszott a kerek ablakokból a tenger, majd egyre mélyebbre kerültünk és egyre sötétebb lett. Folyt be a víz. Egyre nyirkosabb és hidegebb ... minden. (Az asztal és a szék, hirtelen a tengeralattjáró berendezése lesz. Mindenki belekerül a történetbe.) Mindig a kezünkben volt a kormány, kivéve most. A hajó süllyed, nem lehet kormányozni.

IVÁN (nyugodt hangon)De nem is akarjuk, nyugodtan és csendben állunk, hetekig, és a jármű csak merül és merül. Már nem lehet visszafordítani, vagy megállítani. A tengerfenéken fogunk csak megállni. De az még messze van.

*Egyre sötétebb a játéktér*

NIMRÓD Az irányítópult szerint, már majdnem teljesen elöntötte a víz a járművet. De mi továbbra is csak állunk. Arra számítunk ott lent lesz majd valami ami megváltoztat minket. Amitől új emberek leszünk.

*Sötét, rövid szünet, majd visszatér a halvány fény*

IVÁN Öt hét utazás után itt vagyunk, elértük a tenger fenekét. De nem olyan mint amire gondoltunk. Csak hideg, nagyon hideg, és tiszta. Minden olyan tiszta, de sötét.

NIMRÓD Semmit és mégis mindent látunk. Ez valóság?

*Hosszabb szünet*

NIMRÓD Ki tudja már megmondani mi a valóság? A tengeralattjáró eltűnik. De mégis kapunk levegőt.

LIZA Egy buborékban vagyunk. Egy vékony hártya választ el minket önmagunktól és attól akik vagyunk.

NIMRÓD Apa, gyere vissza!

IVÁN Liza! Itt vagyok!

LIZA Anyu, apu!

*Elkezdik a saját nevüket kiabálni majd lassan abbahagyják.*

LIZA És a buborék? Az kipukkant.

*Sötét*

2020